
ALYTAUS  RAJONO  VIETOS VEIKLOS GRUPĖS SUMANAUS KAIMO STRATEGIJOS PROJEKTŲ ATRANKOS APRAŠAS

I. BENDROSIOS NUOSTATOS

[bookmark: _Hlk213949472]1.  Alytaus rajono vietos veiklos grupės (toliau – VVG) sumanaus kaimo strategijos projektų atrankos aprašas (toliau - aprašas), skirtas Kvietimui  teikti paraiškas „Alytaus rajono  vietos veiklos grupės Sumanaus kaimo strategijai“ pagal Lietuvos žemės ūkio ir kaimo plėtros 2023–2027 metų strateginis plano intervencinę priemonę „Sumanieji kaimai“, kad parengti  Sumanaus kaimo strategija (toliau – SKS).  Šis aprašas rengiama vadovaujantis:
1.1. Lietuvos Respublikos žemės ūkio ministro 2023 m. gruodžio 12 d.  Lietuvos žemės ūkio ir kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisyklių, patvirtintu įsakymu Nr. 3D-841 (Lietuvos Respublikos žemės ūkio ministro 2025 m. rugpjūčio 29 d. įsakymo Nr. 3D-447 redakcija), (toliau – Taisyklės) https://e-seimas.lrs.lt/portal/legalAct/lt/TAD/373e5005992e11eea70ce7cabd08f150/asr ; 
1.2. „Alytaus rajono ir Birštono savivaldybių kaimiškosios teritorijos  bendruomenių inicijuota vietos plėtros strategija 2023 - 2029  metams“ (toliau - VPS) https://alytausrvvg.lt/strategijos/2023-2029-m-vietos-pletros-strategija/ ; 
1.3. Lietuvos žemės ūkio ir kaimo plėtros 2023–2027 metų strateginio plano administravimo taisyklėmis, patvirtintomis Lietuvos Respublikos žemės ūkio ministro 2023 m. vasario 24 d. įsakymu Nr. 3D-102 „Dėl Lietuvos žemės ūkio ir kaimo plėtros 2023–2027 metų strateginio plano administravimo taisyklių patvirtinimo“ (toliau – Administravimo taisyklės) ir kitais  Taisyklėse nurodytais teisės aktais https://www.e-tar.lt/portal/lt/legalAct/6fcc06d0b40d11ed8df094f359a60216/asr .
 2. Aprašo taikymo  tikslas – atrinkti SKS projektų paraiškas, kurios bus integruotos ir VVG teikiamos kartu su SKS Nacionalinei mokėjimo agentūrai prie Žemės ūkio ministerijos prie ŽUM  (toliau – Agentūra). 

II. REIKALAVIMAI SUMANIŲ KAIMŲ PROJEKTAMS

3.  Alytaus rajono VVG SKS  privaloma, kad dalyvautų bent po vieną pareiškėją iš trijų sektorių: vietos valdžios, verslo ir NVO. 
4. Kiekvieno sektoriaus  (vietos valdžios, verslo ir NVO) atstovas - pareiškėjas privalo pateikti atskirą paraišką.
5. Kiekviena paraiška turi atitikti VVG pasirinktą SKS temą: „Įtrauki vietos infrastruktūra ir paslaugos“. SKS tema paraiškoje turi būti labai tiksliai, aiškiai pagrįsta  bei pateikti įrodymai, kaip ji siejasi su projekto veiklomis ir planuojamomis investicijomis. Neatitinkanti Alytaus rajono VVG SKS projekto temos paraiška iš karto atmetama.
6. Kiekvienos SKS paraiškos turinys  turi atitikti  VVG  VPS  temą „Geriausias gamtos ir kultūros išteklių panaudojimas gyventojų sveikatai stiprinti ir turizmui vystyti“ (toliau - VPS tema). VPS tema  paraiškoje turi būti labai tiksliai, aiškiai aprašyta ir pagrįsta, kaip siejasi su projekto veiklomis ir planuojamomis investicijomis.  Neatitinkanti VPS temos paraiška iš karto atmetama.
7. Kiekvienoje SKS paraiškoje turi būti nurodytos sąsajos, kaip projekte planuojamos veiklos, investicijos turės įtakos, papildys kitų sektorių pateiktų paraiškų veiklas, investicijas ir pan.
8. Kiekvienoje SKS paraiškoje turi būti integruotos tvarios darnos priemonės (atsinaujinantys energijos šaltiniai ir pan.) bei tiksliai aprašyta, kaip atskiros projekto veiklos arba investicijos prisidės prie  VVG teritorijos aplinkosauginės situacijos gerinimo. 
9. Privataus verslo pobūdžio  SKS projektai privalo  kurti darbo vietas. Projekte turi būti labai tiksliai, aiškiai pagrįsta, kokiai ekonominei veiklai  vystyti  ir kokiai  darbo vietai  sukurti būtinos investicijos.  Privataus verslo pobūdžio projektai, nekuriantys darbo vietų iš karto atmetami. 
10. SKS projektuose turi būti išlaikytas privačiųjų ir viešųjų interesų derinimas, kuris bus tikrinamas ir vertinamas Agentūroje, po VVG SKS pateikimo.
11. Kiekvienas SKS  projekto vykdytojas projekte pasirinktinai, bet ne privalomai, gali turėti partnerius. Teikiant tokio pobūdžio projektus, turi būti  pasirašyta ir prie projekto pridėta Jungtinės veiklos sutartis (Aprašo priedas Nr. 3). 
12. Teikiami projektai turi būti susiję su kitais VVG SKS pateiktais projektais – jų tikslai, veiklos ir rezultatai turi papildyti vieni kitus, siekti bendro teigiamo poveikio bei užtikrinti Alytaus rajono VVG SKS efektyvumą ir ilgalaikį tvarumą. Kiekvienas projektas negali būti įgyvendinamas izoliuotai, jo veiklos turėtų būti derinamos su kitų SKS    projektų veiklomis, investicijomis.
13. SKS Projekto veiklomis ir investicijomis, diegiant sumanius sprendimus, turi būti siekiama bent vieno iš šių rezultatų ir prisidedama prie identifikuotų problemų sprendimo:
13.1 Žemės ūkio skaitmeninimas (R.3);
13.2. Ekonomikos augimas ir darbo vietų kūrimas kaimo vietovėse (R.37);
13.3. Europos kaimo infrastruktūros tinklų kūrimas (R.41);
13.4. Socialinės įtraukties skatinimas (R.42).
14. Bendra, maksimali SKS  paramos  suma, kuri gali būti Agentūros skirta visų trijų sektorių  paraiškoms  finansuoti (įskaitant  ir VVG SKS   taikomas  administravimo išlaidas) yra iki 500 000,00  Eur.
15. Didžiausia galima parama vienam projektui – iki 200 000,00 Eur.
16. VVG  atrenka ir į SKS  integruoja  tik tuos projektus, kurie atitinka aukščiau minėtas sąlygas bei  kurios išdėstytos  Taisyklių  nuostatose  bei  šiame „Alytaus rajono  vietos veiklos grupės Sumanaus kaimo strategijos paraiškų  atrankos  procedūrų apraše“ (toliau - Aprašas).

III. REIKALAVIMAI SUMANIŲ KAIMŲ PROJEKTŲ VYKDYTOJAMS IR JŲ PARTNERIAMS

17. Atskiri paramos gavėjai galimi šie:
17.1. fizinis asmuo, ne jaunesnis kaip 18 metų amžiaus;
17.2. fizinis asmuo, užsiimantis žemės ūkio, maisto produktų gamyba ir (arba) perdirbimu ir (arba) rinkodara, savo vardu įregistravęs ūkininko ūkį ir valdą;
17.3. viešasis ir (ar) privatus juridinis asmuo, įskaitant užsiimantį žemės ūkio, maisto produktų gamyba ir (arba) perdirbimu ir (arba) rinkodara. Juridinis asmuo turi atitikti labai mažoms, mažoms ir vidutinėms įmonėms (toliau - MVĮ) keliamus reikalavimus keliamus reikalavimus, nurodytus Smulkiojo ir vidutinio verslo plėtros įstatyme;
17.4. savivaldybės administracija, savivaldybės tarybos įsteigtas juridinis asmuo;
17.5. mokslo ir mokymo įstaiga.
18. Projektų vykdytojų partneriai gali būti asmenys/subjektai, išvardyti Aprašo 17 punkte ir atitinkantys tinkamumo sąlygas ir reikalavimus SKS projekto vykdytojui ir partneriui, nurodytus Taisyklių 52 ir 53 punktuose.


IV. STRATEGIJOS TEMA, PROBLEMOS, TIKSLAI, UŽDAVINIAI, REZULTATAI

19. SKS  tema: „Įtrauki vietos infrastruktūra ir paslaugos“ Alytaus rajono VVG teritorijoje. 
20. SKS problema nustatyta, vadovaujantis Alytaus rajono VVG vietos plėtros 2023 m. - 2029 m. strategijos atlikta SSGG analize, nustatyta, šios Alytaus rajono VVG teritorijoje problemos:  mažos kaimo gyventojų pajamos; senėjimas; gyventojų mažėjimas; nedarbas; infrastruktūros problemos; socialinės problemos; atskirtis tarp amžiaus grupių; buitinių/ kultūrinių/ švietimo paslaugų ir pasiūlos trūkumas; klimato kaitos padariniai; aplinkosaugos ir biologinės įvairovės problemos/ netausojimas/ naikinimas. 
21. SKS vizija: dzūkų etninis regionas, kuriame besimokančios kaimo bendruomenės, darnios šeimos, pažangūs ūkininkų ūkiai ir tvarūs verslai puoselėja gamtos ir žmogaus sukurtą aplinką, sveiką gyvenseną, plėtoja sveikatinimo ir turizmo veiklas.
22. SKS projekte turi būti siekiama bent vieno rezultato rodiklio: 
22.1. Žemės ūkio skaitmeninimas (R.3);
22.2. ekonomikos augimo ir darbo vietų kūrimo kaimo vietovėse (R.37 – kuriamos naujos darbo vietos, etatai ar jo dalis);
22.3. Europos kaimo infrastruktūros tinklų kūrimo (R.41 – kaimo gyventojų kuriems sudarytos palankesnės sąlygos naudotis paslaugomis ir infrastruktūra. skaičius);
22.4. socialinės įtraukties skatinimo (R.42 – asmenų, kuriems taikomi remiami socialinės įtraukties projektai, skaičius). 
V. TINKAMUMO SĄLYGOS PROJEKTUI

23. SKS projektas turi atitikti šias sąlygas: 
23.1. SKS projektas įgyvendinamas pagal SKS ir VPS temas. 
23.2. SKS projekto atrankos metu atsižvelgiama ir derinama, kad SKS projekto idėja susijusi su kitais gautais SKS projektais, t. y. projekto tikslas (-ai), veiklos ir rezultatai turi papildyti kitus projektus, siekti bendro teigiamo poveikio Strategijai. Projektas neturėtų veikti izoliuotai, o jo veikla (-os) turėtų būti suderinta (-os), kad būtų užtikrintas Strategijos efektyvumas ir ilgalaikis tvarumas; tikslas (-i) turi atitikti Strategijos, pagal kurią teikiamas projektas, tikslą (-us) ir prisidėti prie jo (- ų) įgyvendinimo per teigiamą poveikį Strategijai; 
23.4. SKS projekto veikla (-omis) ir suplanuota (-omis) investicija (-omis) įgyvendinamas (-i) sumanus (-ūs) sprendimas (-ai), kuriuo (-iais) siekiama bent vieno projekto rezultato rodiklio, nurodytais Aprašo 22 punkte, ir prisidedama prie VPS  problemos sprendimo; 
23.5. uždaviniai aiškiai apibrėžti, parodo projekto esmę, išmatuojami (kiekybiškai išreikšti ir pamatuojami) ir įvykdomi, aiški veiklų pradžios ir pabaigos data; 
23.6. rezultatais siekiama naudos visuomenei, t. y. turi būti kuriamos viešosios gėrybės visai SKS projekte nusimatytai teritorijai ir jos gyventojams ar konkrečiai tikslinei grupei; 
23.7. investicijos į infrastruktūrą nukreiptos tik visuomenės viešiesiems poreikiams tenkinti, išskyrus atvejus, kai prašoma paramos privačiai infrastruktūrai, kuri yra būtina projekte numatytoms veikloms ir (ar) paslaugoms teikti (pvz., privažiavimo sutvarkymas į parduotuvę ar lauko žaidimų aikštelę prie bendruomenės namų ir pan.) 
23.8. veiklos (veiksmai) turi turėti aiškius, pamatuojamus poveikio rodiklius, pagal kuriuos bus vykdoma projekto ir Strategijos stebėsena ir numatyto teigiamo Strategijos poveikio matavimas. Poveikio rodikliai nėra laikomi rezultato rodikliais; 
23.9. veiklos turi būti suderintos su ES horizontaliosiomis politikos sritimis, darniu vystymusi, įskaitant aplinkosaugą ir klimato kaitos mažinimo veiksmus. Pavyzdžiui, teigiama įtaka darniam vystymuisi gali būti įrodoma pagrindžiant, kad projekte numatytos investicijos, susijusios su atsinaujinančiųjų energijos išteklių energijos panaudojimo skatinimu; naujų mažą anglies dioksido kiekį išskiriančių technologijų diegimu, skatinant racionalų išteklių panaudojimą; projektu siekiama mažinti teršalų, atliekų kiekį; projekte numatomos prevencinės biologinės įvairovės nykimo mažinimo priemonės; projektu prisidedama prie žaliųjų technologijų ir gamybos metodų derinimo bei vystymo; projektu prisidedama prie vartojimo būdų kaitos ir vartotojų aplinkosauginio švietimo. 
24. Kitos SKS  projekto tinkamumo sąlygos apibrėžtos Taisyklių 56 -71 punktuose. 

VI. PARAMOS INTENSYVUMAS, PROJEKTO FINANSAVIMO ŠALTINIAI, TINKAMOS FINANSUOTI IŠLAIDOS
25. Projektų įgyvendinimas finansuojamas iš paramos Priemonei įgyvendinti lėšų, skiriamų iš EŽŪFKP ir Lietuvos Respublikos valstybės biudžeto. 
26. Didžiausia paramos intensyvumo norma, taikoma vienam SKS projektui įgyvendinti: 
26.1. iki 85 proc. tinkamų finansuoti išlaidų, kai projektas yra socialinio verslo, bendruomeninio verslo, viešosios naudos (ne pelno) projektas, skirtas vietos bendruomenės atsparumui didinti ar kurti (viešosios naudos (ne pelno) projektas, skirtas vietos bendruomenės atsparumui didinti ar kurti gali būti įgyvendinamas NVO arba bendruomeninės organizacijos;
26.2. iki 65 proc. tinkamų finansuoti išlaidų, kai projektas yra viešosios naudos (ne pelno) projektas, skirtas vietos bendruomenės atsparumui didinti ar kurti (taikoma projekto vykdytojui, nurodytam Aprašo 17.4 papunktyje); 
26.3. iki 65 proc. tinkamų finansuoti išlaidų, kai projektas yra privataus verslo pobūdžio ir jį teikia juridinis arba fizinis asmuo, kaip nurodyta Taisyklių 58 ir 59 punktuose;
26.4. iki 40 proc. tinkamų finansuoti išlaidų, kai projektas yra viešosios naudos (ne pelno) projektas, kuriuo kuriamas arba didinamas viešųjų paslaugų ir infrastruktūros prieinamumas vietos bendruomenei. Investicijos į viešąją infrastruktūrą (privažiavimų, viešųjų erdvių kūrimo ir (ar) jų pritaikymo negalią turintiems asmenims ir pan.) negali būti vienintelis projekto objektas/tikslas,
26.5. SKS administravimo išlaidos finansuojamos 100 proc. pagal Taisyklių 39 punkto nuostatas.
27. Projekto vykdytojas turi užtikrinti tinkamą projekto finansavimo šaltinį, kuriuo laikoma: 
27.1. pareiškėjo nuosavos piniginės lėšos, skolintos lėšos ir (arba) iš veiklos gautinos lėšos, tinkamumo sąlygos numatytos Administravimo taisyklių 124.7 papunktyje. Pareiškėjo nuosavos lėšos pagrindžiamos kartu su paraiška pateikiant banko sąskaitos išrašą arba finansinių ataskaitų duomenis ar kitus dokumentus. Skolintos lėšos pagrindžiamos kartu su paraiška pateikiant finansų įmonės arba kredito įstaigos paskolos arba per sutelktinio finansavimo platformos operatorių suteikiamos paskolos arba finansinės nuomos (lizingo) suteikimo galimybės patvirtinimo dokumentus; 
27.2. tinkamo projekto partnerio nuosavos piniginės lėšos. Jeigu prie projekto piniginėmis lėšomis prisideda tinkamas pareiškėjo partneris, prie projekto paraiškos turi būti pateikti dokumentai, kuriais įrodoma, kad tinkamas projekto partneris turi pakankamai nuosavų lėšų prisidėti prie projekto įgyvendinimo. Įrodymo dokumentai turi būti išduoti arba sukurti patikimo subjekto – finansinių institucijų (bankų, kredito unijų) ir (arba) viešojo juridinio asmens – pareiškėjo partnerio, kurio veikla finansuojama iš Lietuvos Respublikos valstybės ir (arba) savivaldybių biudžetų (šis įsipareigojimas turi būti aiškiai įvardytas jungtinės veiklos sutartyje), ir (arba) sukurti naudojantis finansinių ataskaitų duomenimis. Dokumentai turi būti pateikti ne vėliau kaip iki projekto paraiškos vertinimo pabaigos; 
27.3. savivaldybės biudžeto lėšos. Savivaldybės biudžeto lėšos pagrindžiamos prie projekto pateikiant savivaldybės raštą, kuriame numatyta galimybė prisidėti prie projekto finansavimo arba savivaldybės tarybos sprendimas skirti lėšas projektui įgyvendinti. Jei su projekto paraiška nepateikiamas savivaldybės tarybos sprendimas skirti lėšas projektui įgyvendinti, jis turi būti pateiktas su pirmu mokėjimo prašymu, tačiau tinkamumo vertinimo metu turi pateikti savivaldybės rašytinį įsipareigojimą apie ketinimus skirti finansavimą projektui; 
27.4. pareiškėjo iš projekte numatytos vykdyti veiklos gautinos lėšos. Jeigu pareiškėjas prie projekto įgyvendinimo prisideda iš projekte numatytos vykdyti veiklos gautinomis lėšomis, šis nuosavas indėlis turi būti pagrįstas verslo plano, finansinių ataskaitų duomenimis ir nurodytas projekto paraiškoje; 
27.5. gautinos paramos lėšos, kai projektas įgyvendinamas ne vienu etapu. Jeigu pareiškėjas nurodo, kad dalį projekto finansuos gautinomis paramos lėšomis, projekto paraiškoje ir verslo plane turi būti aiškiai nurodyta, kad projektas įgyvendinamas ne vienu etapu, ir atitinkamai pagrįsta, kuriame etape planuojama panaudoti gautas paramos lėšas. 
28. Įgyvendinant projektą galima pasirinkti vienos rūšies tinkamą projekto finansavimo šaltinį (pvz., piniginėmis lėšomis) arba derinti kelis tinkamus projekto finansavimo šaltinius. 
29. Projekto tinkamos finansuoti išlaidos apibrėžtos Taisyklių 72-75 punktuose. 

VIII. PROJEKTŲ ATRANKOS PROCEDŪRA, PROJEKTŲ TEIKIMAS

30. Pateiktos sumanių kaimų projektų vykdytojų paraiškos bus vertinamos pagal atrankos kriterijus, surenkamų balų skaičių, ar paraiška atitinka pasirinktą Strategijos temą, prisideda prie Strategijoje pasirinktos problemos sprendimo, prisideda prie Strategijos tikslų bei rezultatų įgyvendinimo bei ar projektu siekiama problemos sprendimo – teigiamo poveikio Strategijoje. Projekto pridėtinė vertė (kokybė) vertinama balais pagal atrankos kriterijus bei projekto atitiktį Strategijos temai, tikslui, rezultatams ir sprendžiamai problemai. 
31. Projekto atrankos kriterijai yra šie: 

	Eil. Nr.
	Atrankos kriterijaus pavadinimas
	Balų skaičius

	1.
	Paslaugų skaitmeniniais sprendiniais grįstas SKS projektas.
SKS projektu numatyta diegti paslaugų skaitmeninimo sprendimus (techninius (išskyrus kompiuterius, serverius, maršrutizatorius, išmaniuosius telefonus), programinius įrankius ar jų apdorojimo priemones), kurie bus naudojami siekiant pagerinti konkrečių paslaugų prieinamumą, kokybę ar efektyvumą, tenkinant tikslinės auditorijos (gyventojų, verslo, institucijų) poreikius.

(Kiekviename SKS projekte  privaloma numatyta diegti paslaugų skaitmeninius sprendimus arba bent viename projekte numatytas diegti skaitmeninis sprendimas, kuris funkcionaliai bus pritaikytas ir integruotas taip, kad būtų naudingas ir panaudojamas visuose Strategijos projektuose ir prisidėtų prie paslaugų prieinamumo, kokybės ar efektyvumo gerinimo visos Strategijos mastu).
	15

	2.
	Inovatyvus SKS projektas.
SKS projekte diegiamos paslaugų inovacijos, atitinkančios naujumo kriterijų pagal Inovatyvumo vertinimo metodikos 1 priedą.

(Balai suteikiami, jei SKS projekto vykdytojo investicijos ir (arba) veiklos atitinka Inovatyvumo vertinimo metodikos 1 priede nurodyto 1 kriterijaus „Naujumas“ požymį).
	15

	3.
	Išteklius pritraukiantis  SKS projektas

SKS projektui įgyvendinti pasitelkiami papildomi ekonominiai ištekliai (fizinio arba juridinio asmens (išskyrus biudžetines įstaigas) piniginės lėšos, pastatai, įrenginiai, transporto priemonės ir pan.).

(Balai suteikiami, jei prisidėjimas prie Strategijos ir (arba) projekto yra aiškiai pagrįstas ir jo teikiama nauda įrodoma pridedamais dokumentais, pagrindžiančiais susitarimo esmę su investuotoju, kaip nurodyta Taisyklėse. Dokumentai turi būti pateikti ne vėliau kaip iki Strategijos vertinimo pabaigos. Balai nesuteikiami, jeigu yra investuojama intelektiniais ir panašiais ištekliais).
	15

	4.
	Mokslu ir kompetencijomis grįstas SKS projektas
Projekte dalyvauja ir (arba) ketina dalyvauti kaip paslaugos teikėjas mokslo ir (arba) mokymo įstaiga, kuri turimomis mokslo žiniomis ir kompetencijomis prisideda prie SKS  projekto veiklos ir pasiūlo konkrečius, praktinius problemų, iššūkių sprendimo modelius ar būdus ir nuosekliai visą SKS  projekto įgyvendinimo ir kontrolės laikotarpį vykdo veiklas ir praktinio įgyvendinimo stebėseną.
(Balai suteikiami, jeigu projekto vykdytojas yra mokslo ir (arba) mokymo įstaiga. Mokslo ir mokymo įstaigos suprantamos kaip bendrojo lavinimo mokyklos (pradinės – pagrindinės – vidurinės mokyklos, gimnazijos, konservatorijos), aukštosios mokyklos (kolegijos, universitetai), profesinės mokymo įstaigos, kurios įrodo, kad pasitelkdamos mokslinį taikomąjį tyrimą ir (arba) eksperimentinę veiklą sprendžia praktines (lokalias) problemas ir jas pritaiko konkrečioje  SKS projekto  veikloje, rezultatus panaudoja specifiniams praktiniams tikslams pasiekti arba uždaviniams spręsti (pvz., pritaiko sumanios drėkinimo sistemos įrengimą konkrečioje vietoje, taip pat vėjo jėgainių parko įrengimą ir pan.)
	15

	5.
	Jaunimo SKS projektas

SKS projektas skirta jaunimui, arba įgyvendinant Strategiją dalyvauja jaunas (-i) žmogus (-nės) iki 29 metų (įskaitytinai).

(Jaunu žmogumi iki 29 metų laikomas fizinis asmuo arba projekto vykdytojo (juridinio asmens, išskyrus VVG) pagrindinis akcininkas, turintis daugiau kaip 50 proc. juridinio asmens akcijų, žemės ūkio bendrovės pajų (juridinių asmenų, kurie neturi ir negali turėti akcininkų, atveju pagrindiniam akcininkui prilyginamas vadovas), nevyriausybinės organizacijos vadovas, pirmininkas (prezidentas) arba projekto vykdytojo (juridinio asmens) įdarbintas darbuotojas yra jaunas žmogus iki 29 metų (įskaitytinai).
	20

	5.1.
	SKS projekto veiklos ir investicijos skirtos jaunimui iki 29 metų (įskaitytinai);
	20

	5.2.
	SKS projekto vykdytojas,  projekto pateikimo dieną yra jaunas žmogus iki 29 metų (įskaitytinai).
	10

	6.
	Aplinkosaugos SKS projektas

SKS projekto veiklos ir investicijos skirtos aplinkosaugai ir (ar) klimato kaitos švelninimui ir yra pagrįstos teigiamu poveikiu:

(Balai suteikiami, kai SKS projekto veiklos ir investicijos (vertinama SKS projekto  lygmeniu) atitinka Inovatyvumo metodikos 1 priede nurodyto 2 kriterijaus „Teigiamas poveikis aplinkai ir klimatui“ požymius).
	20

	7.1
	SKS projektas atitinka bent 4 Inovatyvumo metodikos požymius;
	20

	7.2.
	SKS projektas atitinka bent 3 Inovatyvumo metodikos požymius;
	15

	7.3.
	SKS projektas atitinka bent 2 Inovatyvumo metodikos požymius;
	10

	
	Didžiausia galima balų suma: 
	100


32. Privalomasis mažiausias projekto pridėtinės vertės (kokybės) atrankos balų skaičius – 40 balų. Jeigu projekto pridėtinės vertės (kokybės) vertinimo metu nustatoma, kad projektas nesurinko privalomojo mažiausio 40 balų skaičiaus, projektas atmetamas. 
[bookmark: _Hlk211880100]33. Išankstinį pateiktų SKS projektų vykdytojų paraiškų vertinimą atlieka VVG administracijos darbuotojai, kurie pateikia siūlymus VVG valdybai dėl projektų atrankos rezultatų tvirtinimo. Galutinį sprendimą dėl projektų atrankos rezultatų priims VVG valdyba. Paraiškų pareiškėjai apie rezultatus bus informuoti per 3 darbo dienas nuo rezultatų patvirtinimo VVG valdybos posėdyje. Paraiškos neatitikusios  SKS ir VPS  temos nebus pasirinktos Strategijai rengti. 
34. SKS projektai, kurie nepateks į SKS rengimą, tačiau atitinka Strategijos temą, tikslą ir sprendžiamą panašią  problemą dalyvauja rezerviniame sąraše, kuris galios iki SKS įvertinimo pabaigos. Strategijos tinkamumo vertinimą atlieka Agentūra. 
35. Projektas turi būti parengtas pagal prie kvietimo dokumentacijos  pridėtą, i VVG valdybos patvirtintą SKS  projekto vykdytojo paraišką 
36. Jeigu projekte numatytos investicijos ar išlaidos: 
36.1. susijusios su naujo socialinio arba bendruomeninio verslo kūrimu ar esamo socialinio arba bendruomeninio verslo plėtra, projektas turi atitikti sąlygas ir reikalavimus, nustatytus patvirtintose Lietuvos Respublikos žemės ūkio ministro 2023 m. lapkričio 13 d. įsakymu Nr. 3D-736, Socialinio ir bendruomeninio verslo vykdymo projektų, pateiktų pagal Lietuvos žemės ūkio ir kaimo plėtros 2023–2027 metų strateginio plano intervencines priemonės, gairėse (toliau – socialinio verslo gairės)2 ir iki paraiškos pateikimo pareiškėjas turi būti įgijęs Socialinio verslo statusą arba pareiškėjas įrodo, kad yra pateikęs prašymą socialinio verslo registrui. Socialinio verslo statusą suteikia Inovacijų agentūra. Taip pat pareiškėjas privalo būti įgijęs NVO žymą, kuri įregistruota LR Registrų centre; 
36.2. susijusios su naujo verslo kūrimu arba esamo verslo plėtra (įskaitant bendruomeninį ir socialinį verslą perdavimą), turi būti pateiktas projekto SKS verslo planas (Aprašo priedas Nr. 2);
37.  SKS  paraiška turi būti tinkamai patvirtinta projekto vykdytojo, jo vadovo arba įgalioto asmens kvalifikuotu elektroniniu parašu. 
38.  SKS Projektų vykdytojai parengtas projektų paraiškas, lydimuosius dokumentus teikia VVG. Jeigu tinkamas projekto vykdytojas yra juridinis asmuo, projekto paraišką ir jos lydimuosius dokumentus kvalifikuotu elektroniniu parašu turi pasirašyti ir ją pateikti projekto paraišką ir jos lydimuosius dokumentus teikiančio juridinio asmens vadovas arba tinkamai įgaliotas asmuo (juridinio asmens įgaliojimas laikomas tinkamu, jeigu jis pasirašytas juridinio asmens vadovo kvalifikuotu elektroniniu parašu). Jeigu tinkamas projekto vykdytojas yra fizinis asmuo, projekto paraišką ir jos lydimuosius dokumentus kvalifikuotu elektroniniu parašu turi pasirašyti ir pateikti pats arba projekto paraišką ir jos lydimuosius dokumentus pasirašyti ir pateikti tinkamai įgaliotas kitas asmuo. Įgaliotas asmuo kartu pateikia notaro patvirtintą įgaliojimą arba naudojantis www.igaliojimai.lt pasirašytą įgaliojimą. Tinkamai užpildyta ir kvalifikuotu elektroniniu parašu pasirašyta SKS projekto paraiška ir verslo planas (kai taikoma) pateikiami Excel formatu. Projekto paraiška ir verslo planas (kai taikoma), konvertuoti į kitus formatus, nepriimami. 
39.  Pareiškėjai  parengtas projektų paraiškas teikia el. paštu: alytausrajonovvgprojektai@gmail.com nuo 2026 m. rugpjūčio 31 d., 8.00 val.  iki 2026 m.   rugsėjo 11 d., 23.59 val. 
Vėliau, negu nustatytas galutinis paraiškų  pateikimo terminas, pateiktos paraiškos atmetamos ir neįtraukiamos į VVG SKS.
40.   Pateikdami SKS paraiškas projektų vykdytojai sutinka, kad jų duomenys būtų viešai skelbiami projekto atrankos, įgyvendinimo ir viešinimo tikslais, renginių metu būtų daromos nuotraukos, filmuota medžiaga, vaizdo ir garso įrašai, kurie bus naudojami projekto viešinimui.


VII. BAIGIAMOSIOS NUOSTATOS

41. Pasikeitus Taisyklėms, nauji reikalavimai nuo jų įsigaliojimo dienos taikomi vienodai visoms VVG ir projekto vykdytojui, išskyrus atvejus, kai pakeitimo įsakyme numatyta kitaip. 
42. Pasikeitus Taisyklėse nurodytiems teisės aktams, tiesiogiai taikomos naujos teisės aktų nuostatos.
__________________

